Kimberly Wyatt

Kimberly Kaye Wyatt (g. 1982 m. vasario 4 d.) – Jungtinių Amerikos Valstijų dainininkė, šokėja, choreografė, dainų autorė ir aktorė, geriausiai žinoma kaip buvusi sėkmingos Pop/R&B grupės „Pussycat Dolls“ narė. Išėjusi iš „Pussycat Dolls“, Wyatt prisijungė prie grupės „Her Majesty & The Wolves“ bei pradėjo dirbti prie solinių kūrinių.

 Vaikystė 
K. Wyatt gimė Vorensburge, Misūrio valstijoje.Raftery, Brian (July 2006). Pussycat Dolls: Pussy Galore! . Blender. Nuoroda tikrinta 2007 gegužės 27 . Jos tėvas yra sunkvežimių vairuotojas, o jos mama keliauja su juo. Prieš pasirenkant šokio karjerą, Kimberly išbandė beisbolą ir krepšinį, tačiau ji po kurio laiko metė šias sporto šakas. Wyatt pradėjo šokti nuo septynerių metų.Diokno, Pepe. Here kitty, kitty, kitty . Inquirer. Nuoroda tikrinta 2007 gegužės 29. Kai jai sukako keturiolika, Wyatt gavo stipendiją mokytis Niujorke, „Joffrey Ballet“ baleto mokykloje, ir Brodvėjaus šokių centre (Broadway Dance Center). Būdama septyniolikos, Kimberly baigė mokyklą ir išskrido į Las Vegasą, kad dalyvautų kruizinių laivų ir kazino šou. Ji dirbo „Royal Caribbean International“ kompanijos kruiziniame laive pavadinimu „MS Explorer of the Seas“,Orlando, Nick (August 25 2006). What’s New, Pussycat?. Celebrity Week. Nuoroda tikrinta 2007 gegužės 29. kuris tuo laiku buvo pats didžiausias kruizinis laivas pasaulyje.CruiseMates (2007). Explorer of the Seas. Nuoroda tikrinta 2007 gegužės 29. Ji aplankė beveik visą Pietų Europą. Wyatt kalbėdama apie karjeros pradžią prasitarė, jog ji buvo seksualiai išnaudojama vaikystėje.

 Karjera 

 Karjeros pradžia 
2001 m. Wyatt persikėlė į Los Andželą tęsti jos šokėjos karjerą. 2002 m. ji tapo viena iš šokėjų TV komedijos laidoje „Cedric the Entertainer Presents“.

2003 m. Wyatt nusifilmavo „Black Eyed Peas“ video klipe „Shut Up“ ir buvo Nick Lachey singlo „Shut Up“ vaizdo klipo šokėja bei choreografė. Per video klipo filmavimą Robin Antin pasiūlė Kimberly prisidėti prie „Pussycat Dolls“.Harrington, Richard. The Cat’s Meow: Give the Dolls Their Due. Washington Post. Nuoroda tikrinta 2007 gegužės 29.

 „Pussycat Dolls“ 

2003 metais Wyatt prisidėjo prie burleskos grupės „Pussycat Dolls“. Kai 2004 grupė tapo muzikine pop grupe, Kimberly sėkmingai koncertuoja grupės sudėtyje. Grupė sėkmingai išleido savo debiutinį albumą „PCD“ ir dabar ruošiasi išleisti antrąjį. Jos pravardė grupėje yra „Punky Doll“.

Wyatt 2008 m. įrašė solo dainą „Don’t Wanna Fall in Love“ Dolls antrojo studijinio albumo „Doll Domination“ deluxe versijoje.

2009 m. vasarą spaudoje pradėjo rodytis pranešimai apie įtampą grupėje, mat grupę ardė nuolatinės pavydo scenos dėl išskirtinio statuso, kurį, lyginant su kitomis narėmis, turėjo lyderė Nicole Scherzinger. Robin Antin kelis kartus neigė, jog grupė išsiskirstė. Melody teigė, jog grupė dabar daro pertrauką. Tačiau Kimberly pradėjus karjerą realybės šou, duodama interviu atskleidė, jog grupės narės yra nepatenkintos savo padėtimi. Wyatt teigia, kad Nicole buvo taikomos privilegijos, kaip atskiras turų autobusas, atskiras persirengimo kambarys, kol kitos grupės narės viskuo dalinosi.Balsas.lt

Netrukus grupę paliko visos grupės narės išskyrus Nicole, grupės įkūrėja Antin atskleidė, jog šiuo metu ieško naujų veidų, prisijungsiančių prie pagrindinės vokalistės Nicole .Robin Antin appears on The Wendy Williams Show

 „Her Majesty And The Wolves“ 

2010 m. Wyatt su buvusiu grupės „Jupiter Rising“ nariu Spencer Nezey suformavo naują muzikos grupę pavadinimu – „Her Majesty & The Wolves“.

Wyatt pasirašė kontraktą su kompanija „Above and Beyond Branding“ (AAB), kai grupė išleido debiutinį singlą „Stars In Your Eyes“. Šiai kompanijai priklauso tokie atlikėjai kaip Kelly Rowland, David Guetta, Kelis ir Esmee Denters. Singlas buvo išleistas 2011 m. sausio 3 d.http://www.theredpages.co.uk/public/news.aspx?id=7531  Albumas turėtų pasirodyti 2011 n. vasarą.http://www.dancepop.co.uk/interviews/kimberly-wyatt-interview/ 

 Solo karjera 
2010 m. Wyatt tapo viena iš trijų teisėjų televizijos kanalo „Sky 1“ šokių realybės šou „Got To Dance“.Got To Dance Homepage 2010 m. rugsėjį pranešta, jog laida bus atnaujinta antram sezonui.

2010 m. kovo 5 d. internete paplito Kimberley solo daina pavadinimu „Not Just a Doll“. 2010 m. gegužės 21 d. debiutavo Aggro Santos singlas pavadinimu „Candy“, kuris įrašytas kartu su Kimberley. „Candy“ vaidino 2010 m. filme „Gatvės šokiai 3D“. Daina pasiekė #5 vieta oficialiame tope Jungtinėje Karalystėje. 2010 m. spalį Wyatt prisidėjo prie Paula Abdul ir Travis Payne teisėjauti šou „Live to Dance“, kuris yra JAV „Got To Dance“ versija.

2010 m. pabaigoje Wyatt pranešė, jog dirba prie savo solinio debiutinio studijinio albumo ir dirba su reperiais Paul Wall ir Baby Bash. Taip pat ji ruošiasi dirbti su Missy Elliott. 2010 m. gruodžio 16 d. Wyatt pasirodė BBC muzikinėje komedijoje „Never Mind the Buzzcocks“.

 Asmeninis gyvenimas 

Wyatt šiuo metu gyvena Los Andžele. Ji turi čihuahua veislės šunį vardu Cupid. Šiuo metu ji susitikinėja su aktoriumi Kevin G. Schmidt. Wyatt taip pat yra aktyvi labdaringos veiklos RAINN narė.http://www.myspace.com/kimberlypcd

 Diskografija 

 Taip pat skaitykite – Pussycat Dolls diskografija

 Singlai 
MetaiPavadinimasVietaAtestacijosAlbumasJKAIREUR2010 m. „Candy“ (Aggro Santos kartu su Kimberly Wyatt) 5 14 20 Jungtinė Karalystė: sidarbinisAggro Santos. Com

 Reklaminiai singlai 
Metai SinglasAlbumasPastabos2010 m.„Not Just A Doll“AtsisuntimasGalima įsigyti per Amazon.com ir iTunes.

 Dainos 
MetaiDainaAtlikėjasAlbumasPastabos2008 m.„Don’t Wanna Fall in Love“Pussycat DollsDoll DominationYra Deluxe versijoje.

 Vaizdo klipai 
+ Pavadinimas Metai Režisierius„Candy“ (su Aggro Santos) 2010 m.Emil Nava

 Filmografija 
 Metai Pavadinimas Vaidmuo 2002 m. Cedric the Entertainer Presents Šokėja 2004 m. Starskis ir Hečas ŠokėjaStaiga trisdešimties Šokėja 2005 m. Būk kietas Pussycat Doll 2008 m. Celebracadabra Save 2009 m. Just Dance ŠokėjaPoor Paul Aktorė Nuo 2009 m. Got to Dance  Teisėja 2010 m. Shooting Stars Viešnia (kaip 'Kimberley White') Never Mind the Buzzcocks Viešnia 2011 m. Live to Dance Teisėja

 Šaltiniai 

 Nuorodos 

 Oficiali svetainė internete 
 Kimberly Wyatt MySpace puslapis
 Apie Kimberly Wyatt Imdb.com
 Apie Kimberly Obuolys.lt


Kategorija:Pussycat Dolls narės
Kategorija:JAV dainininkai
Kategorija:JAV aktoriai
Kategorija:JAV šokėjai
Kategorija:Dainų autoriai